paragraph_text: Hugo Friedrich Philipp Johann Freiherr von Freytag-Loringhoven (Kopenhagen, 20. svibnja 1855. – Weimar, 19. listopada 1924.) je bio njemački general i vojni zapovjednik. Tijekom Prvog svjetskog rata obnašao je dužnost njemačkog predstavnika pri austrougarskom Glavnom stožeru, te je zapovijedao IX. pričuvnim korpusom i 17. pričuvnom divizijom na Zapadnom bojištu.